[{"text_idx": "#000003", "text": "Video: Ilves ja Fukuyama va\u0308itlesid, kas liberaalne demokraatia ja\u0308a\u0308b ellu"}, {"text_idx": "#000005", "text": "Toomas Hendrik Ilves va\u0308itles jaanuari viimasel pa\u0308eval Stanfordi u\u0308likoolis mo\u0303juka mo\u0303tleja Francis Fukuyamaga selle u\u0308le, kas liberaalne demokraatia ja\u0308a\u0308b 21. sajandil ellu."}, {"text_idx": "#000006", "text": "Stanfordi u\u0308likooli veebilehel avaldatud teates muretses Fukuyama juba enne 2016. aasta USA presidendivalimistega kaasnenud poliitilist polariseerumist demokraatia allaka\u0308igu pa\u0308rast Ameerikas ja mujal maailmas."}, {"text_idx": "#000007", "text": "Fukuyama ja Ilvese diskussioon keskendus teemadele, mis on no\u0303rgendanud liberaalset demokraatiat ja pannud kahtluse alla selle pu\u0308simise."}, {"text_idx": "#000008", "text": "Toomas Hendrik Ilves ra\u0308a\u0308kis arutelul sotsiaalmeedia ja interneti mo\u0303just demokraatiale. Ta to\u0303i va\u0308lja, et na\u0308iteks kolm kuud enne 2016. aasta USA presidendivalimisi jagati Facebookis vo\u0303ltsuudiseid rohkem kui to\u0303eseid uudiseid. Sama kordus tema so\u0303nul ka mujal maailmas toimunud valimiste eel, na\u0308iteks Brexiti referendumi, Itaalia reformide referendumi, aga ka Prantsusmaa presidendivalimiste eel."}, {"text_idx": "#000009", "text": "\"Need asjad polnud 15 aastat tagasi vo\u0303imalikud. Need on va\u0308ljakutsed liberaalse demokraatia u\u0308hele alustalale, mis on vabad ja o\u0303iglased valimised, mis on la\u0308bipaistvad ja avatud, millele oleme tuginenud,\" ra\u0308a\u0308kis Ilves."}, {"text_idx": "#000010", "text": "\"Sellel on suur mo\u0303ju valimistele, aga see va\u0308hendab midagi, mis on demokraatia po\u0303hialus - usaldus. Kui sul pole usaldust su institutsioonidesse, demokraatia protseduuridesse, siis pole demokraatiat vo\u0303i see ei kesta kaua,\" lisas ta."}, {"text_idx": "#000011", "text": "Ilves ra\u0308a\u0308kis, et avatud u\u0308hiskondade vaenlaste tegevus propageerib praegu usalduse kaotust to\u0303esse ja faktidesse. Tema hinnangul la\u0308heb olukord ilmselt veel hullemaks, kuna juba praegu on vo\u0303imalik na\u0308iteks ka videoid ja ha\u0308a\u0308li vo\u0303ltsida."}, {"text_idx": "#000012", "text": "Ilves to\u0303des, et enam pole ka ta\u0308htis see, kui poliitilised liidrid valetavad. Ta selgitas, et kui varem kaotas poliitik valetamise korral usaldusva\u0308a\u0308rsust, siis ta\u0308na seda enam ei juhtu."}, {"text_idx": "#000014", "text": "Fukuyama ra\u0308a\u0308kis arutelul, et oht demokraatiale on praegu populistlik natsionalism. Ta selgitas, et populist on poliitik, kes kasutab valimistel oma populaarsust selleks, et luua otsene side rahvaga ja siis luua vo\u0303imu, mis on institutsioonide vastane."}, {"text_idx": "#000015", "text": "\"Kui poliitik na\u0308iteks saab mandaadi otse rahvalt ja na\u0308iteks kohtud, meedia, bu\u0308rokraatia seisavad ees sellel, mida ta saavutada tahab, mida ta lubas, siis see ei meeldi talle ja ta kasutab oma vo\u0303imu, et o\u0303o\u0303nestada neid institutsioone. To\u0303elised ohvrid on teised ta\u0308htsad demokraatia osad, nagu o\u0303igusriik, mis moodustavad toimiva kaasaegse liberaalse demokraatia,\" ra\u0308a\u0308kis ta."}, {"text_idx": "#000017", "text": "Samuti to\u0303des ta, et ka La\u0308a\u0308ne demokraatlikes riikides on na\u0308iteid populistidest. \"USA presidendil on mitu sellist omadust, mida seostame populistliku natsionalismiga,\" ma\u0308rkis ta."}, {"text_idx": "#000018", "text": "Francis Fukuyama on maailmas tuntud filosoof ja politoloog, kes kogus suurimat tuntust oma 1992. aastal ilmunud raamatuga \"Ajaloo lo\u0303pp ja viimane inimene\". Raamatus, millele eelnes kolm aastat varem kirjutatud samal teemal essee, kuulutas Fukuyama ajaloo lo\u0303ppu ideoloogiatevahelise vo\u0303itluse lo\u0303puna, kuna ku\u0308lm so\u0303da sai la\u0308bi. Fukuyama leidis, et pole alternatiivi turumajandusele ja demokraatlikule poliitilisele su\u0308steemile."}, {"text_idx": "#000020", "text": "Eesti asub o\u0303igusriigi indeksilt maailmas 12. kohal"}, {"text_idx": "#000021", "text": "Facebook mo\u0308o\u0308nis sotsiaalmeedia potentsiaalset ohtu demokraatiale"}, {"text_idx": "#000023", "text": "Ilves: Mu\u0308ncheni konverentsi u\u0308heks teemaks on USA poliitika mo\u0303ju maailmale"}, {"text_idx": "#000035", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000042", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000048", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000057", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000058", "text": "O\u0303S 2025 keskendub keele normimisele ja kirjeldamisele"}, {"text_idx": "#000061", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]